Caryer het namens die bank sy spyt uitgespreek oor die slenter en gesê die bank werk saam met die betrokke owerhede aan die saak. “Ons doen ŉ beroep op die FNB-kliënte wat hierdeur geraak is, om ons soveel inligting as moontlik te gee om te help met die ondersoek. FNB sal geen onwettige of kriminele aktiwiteit duld nie,” het hy gesê.
Volgens Caryer is die bank tans in verbinding met die mense wat slagoffers van die slenter was, maar hy het geen kommentaar gelewer oor of die slagoffers hul geld sal terugkry of nie. “Ons kan nie verder kommentaar oor die saak lewer nie weens die ondersoek wat nog aan die gang is,” het hy gesê.